CELEX: 32004R2034
Language: ro
Date: 2004-11-26 00:00:00
Title: Regulamentul (CE) nr. 2034/2004 al Comisiei din 26 noiembrie 2004 de efectuare a celei de-a patruzecea modificări a Regulamentului (CE) nr. 881/2002 al Consiliului de instituire a unor măsuri restrictive specifice îndreptate împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului

18/Volumul 03
            
            
               RO
            
            
               Jurnalul Ofícial al Uniunii Europene
            
            
               57
            
         32004R2034
   
               L 353/11
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2034/2004 AL COMISIEI
   
   din 26 noiembrie 2004
   de efectuare a celei de-a patruzecea modificări a Regulamentului (CE) nr. 881/2002 al Consiliului de instituire a unor măsuri restrictive specifice îndreptate împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1) și, în special, articolul 7 alineatul (1) prima liniuță al acestuia,
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în temeiul acestui regulament.
            
         
               (2)
            
            
               La 22 noiembrie 2004, Comitetul pentru sancțiuni al Consiliului de Securitate al Organizației Națiunilor Unite a decis să modifice lista persoanelor, grupurilor și entităților cărora ar trebui să li se aplice înghețarea fondurilor și a resurselor economice. Prin urmare, anexa I ar trebui modificată în consecință.
            
         
               (3)
            
            
               Pentru asigurarea eficacității măsurilor prevăzute în prezentul regulament, acesta trebuie să intre în vigoare de îndată,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 noiembrie 2004.
      
         
            Pentru Comisie
         
         Benita FERRERO-WALDNER
         
         
            Membru al Comisiei
         
      
   
   
      (1)  JO L 139, 29.5.2002, p. 9, regulament astfel cum a fost modificat ultima dată prin Regulamentul (CE) nr. 1840/2004 al Comisiei (JO L 322, 23.10.2004, p. 5).
   ANEXĂ
   
      Anexa I la Regulamentul (CE) nr. 881/2002 se modifică după cum urmează:
   
   Mențiunea „Lionel DUMONT [alias (a) BILAL, (b) HAMZA, (c) Jacques BROUGERE]. Locul nașterii: Roubaix (Franța). Data nașterii: 21.1.1971” de la rubrica „Persoane fizice” se înlocuiește cu următoarea mențiune:
   
      „Lionel DUMONT [alias (a) Jacques BROUGERE, (b) BILAL, (c) HAMZA]. Adresa: nu există o adresă fixă în Italia. Locul nașterii: Roubaix (Franța). Data nașterii: (a) 21.1.1971, (b) 29.1.1975.”